NaiveNeuron/SloPal huggingface dataset:
Blanár, Juraj, podpredseda NR SR (2020-12-10):
Ďakujem aj ja pánovi podpredsedovi vlády Richardovi Sulíkovi. Vážené panie poslankyne, páni poslanci, týmto sme program určený na dnešnú hodinu otázok vyčerpali, preto prerušujem schôdzu do 15.00 hodiny, kedy budeme pokračovať hlasovaním. Ďakujem. (Prestávka.) (Po prestávke.)
Pellegrini, Peter, predseda NR SR (2014-12-11):
Ďakujem pekne, pán podpredseda vlády a minister. Poprosím teraz spravodajkyňu Evu Hufkovú, aby nás informovala o výsledku rokovania správy vo výbore. Nech sa páči, pani poslankyňa, máte slovo.
Huba, Mikuláš, poslanec NR SR (2015-01-27):
Ďakujem pekne za slovo. Tiež sa pripájam k blahoželaniam. Vážené dámy, vážení páni, nepochybujem o tom, že všetci pozorne sledujete to, čo sa v súčasnosti odohráva na Ukrajine, a chcem oceniť všetky pozitívne iniciatívy na pomoc ľuďom žijúcim na území nášho ťažko skúšaného východného suseda vrátane dnešného postoja sociálneho výboru, o ktorom som bol informovaný. Ale na druhej strane nás všetkých chcem vyzvať, aby sme v tejto veci urobili ešte podstatne viac, a to ako jednotlivci i spoločne. Jedna z možností je poskytnúť napríklad časť zariadenia v Častej-Papierničke pre postihnuté ukrajinské deti. Bol by som rád, keby sa v tejto veci čo najskôr stretlo poslanecké grémium a naprieč politickým spektrom sme dohodli konkrétne kroky, ako pomôcť ťažko skúšaným susedom a blížnym. Ďakujem. Nie je to... (Prerušenie vystúpenia predsedajúcim.)
Glváč, Martin, podpredseda NR SR (2019-05-15):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Končím možnosť prihlásiť sa. Jediná pani navrhovateľka, nech sa páči.
Laššáková, Jana, podpredsedníčka NR SR (2014-12-03):
S reakciou pán podpredseda Číž, nech sa páči.
Grausová, Natália, poslankyňa NR SR (2016-06-16):
Ďakujem. Tento návrh zákona považujem za dobrý. Ale chcem povedať jednu vec, že sú znechutení politikou občania, pre ktorých sú dôležití iba pri voľbách, ktorým nasľubujú. A potom sa vlastne na nich vykašlú. Je to aj do našich radov, aby sme si uvedomili toto, napríklad to naši poslanci, nášmu parlament ako záleží na rozpočte a na občanovi, dokázali aj v hlasovaní o vzdaní sa peňazí zo štátneho rozpočtu pre politické strany. Tu najlepšie práve dnes sa ukázalo, aký vzťah majú naši poslanci, ktorí sú v tomto parlamente, k nášmu štátu a k našim občanom. Ďakujem.
Zmajkovičová, Renáta, podpredsedníčka NR SR (2013-09-03):
Ďakujem, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Uzatváram možnosť prihlásiť sa do rozpravy ústne a vyhlasujem rozpravu za skončenú. Prerušujem rokovanie o tomto bode programu. Teraz nasleduje návrh na ukončenie pôsobenia a vyslanie príslušníkov ozbrojených síl Slovenskej republiky do vojenskej operácie ISAF v Afganistane . Návrh má tlač 694 a správa výborov má tlač 694a. Návrh uvedie minister obrany Slovenskej republiky Martin Glváč, ktorý sa nenachádza v rokovacej sále. Vyhlasujem dve minúty prestávku. (Krátka pauza.) Takže, nech sa páči, pán minister, zaujmite svoje miesto.
Pellegrini, Peter, podpredseda NR SR (2020-04-02):
Pán poslanec Pročko, ja som viacerých, ktorí hovorili od veci, nezastavil, takže ja sa snažím o balans a tu bolo viacero aj takých, čo tiež hovorili od veci. Tak. Pán poslanec Kočiš.
A. Belousovová, podpredsedníčka NR SR: (2009-02-04):
Faktické poznámky na vystúpenie pani poslankyne Vášáryovej nie sú. Končím možnosť prihlásiť sa s faktickými poznámkami. Vyhlasujem všeobecnú rozpravu za skončenú. Chcete zaujať, pán minister, k rozprave stanovisko? Nech sa páči.
Števulová, Zuzana, poslankyňa NR SR (2024-01-24):
Pán Hlina, ďakujem vám za váš prejav a osobne si myslím, že ľudia, ktorí nám zlomyseľne nanútia nočné rokovanie len preto, že proste nemôžu zniesť úspech našej obštrukcie, a to, že sa im stále čoraz viac vzďaľuje deň, kedy doručia či už beztrestnosť, amnestiu alebo ten iný jeden deň, ktorý zmierni trestnosť ich trestných činov svojim priateľom, sa nemôžu čudovať, že človek po 22.00 hod. má plamenný prejav a že ho to tu už naozaj nahnevá alebo že vo svojej faktickej poznámke, tak ako pán Dostál, poukáže a sa rozohní, lebo to, čo sa tu deje, je prosto jeden veľký podvod na ich voličoch koaličných, nie na opozičných, pretože tí vedeli, prečo volia opozíciu, takže podľa mňa ľudia keď v noci rokujú, tak tí ľudia, ktorí im to nanútili, sa nemus... nemôžu diviť, akým spôsobom to tu vyzerá. A zároveň by som povedala, že aspoň konečne váš prejav vyprovokoval jedného koaličného politika k tomu, aby sa síce neprihlásil faktickou, ale pri predsedovi parlamentu podľa mňa to kľudne je úplne v pohode, ale v skutočnosti faktickú poznámku dal, takže veľký úspech vášho prejavu (povedané so smiechom) a ďakujem vám za to. (Potlesk.)
Hlina, Alojz, poslanec NR SR (2013-12-06):
No, pán kolega, dostali ste ma. Teda normálne žasnem. Ja som povedal, že tú myšlienku uviedol pán Slavoj Žižek. Ja mám jeden problém, že ja nestíham čítať. Ja si myslím, že keď ju mám doma, to znamená, ako keby som ju už trošku mal prečítanú. Čiže, pán kolega, ja som sa o textácii tohto výroku Slavoja Žižeka dozvedel z iného textu, ktorý hovoril o výroku Slavoja Žižeka. Ja som povedal presne to, čo som mal povedať, že to je výrok Slavoja Žižeka. Nič v zlom, pán kolega, prekvapili ste ma tým, že ste to vôbec povedali. To mi pri všetkej úcte príde naozaj akože nie celkom vhodné. No však podľa mňa tam bolo aj iné povedané. Ale, to že zrovna toto vás zaujalo, tak neviem, čo k tomu viac povedať. Ďakujem.
Bugár, Béla, podpredseda NR SR (2018-02-01):
Nech sa páči, prezentujme sa a hlasujme o tomto návrhu. (Hlasovanie.) Prítomných 140, za 138, zdržali sa 2. Konštatujem, že návrh bol schválený.
P. Hrušovský, predseda NR SR: (2004-03-09):
(Hlasovanie.) 134 prítomných, 77 za návrh, 6 proti, 51 sa zdržalo, návrh sme schválili. Na základe schváleného návrhu pristúpime k tretiemu čítaniu o vládnom návrhu zákona, ktorým sa mení a dopĺňa zákon o voľbách do Národnej rady Slovenskej republiky. Otváram rozpravu, pýtam sa pánov poslancov, či sa chce niekto prihlásiť do rozpravy k prerokúvanému bodu programu? Konštatujem, že nie, preto vyhlasujem rozpravu o tomto bode programu za skončenú. Pristúpime k hlasovaniu o vládnom návrhu zákona o voľbách do Národnej rady Slovenskej republiky ako o celku v znení schválených pozmeňujúcich a doplňujúcich návrhov s odporúčaním gestorského výboru, pán spoločný spravodajca...
Bugár, Béla, podpredseda NR SR (2019-09-12):
Vyhlasujem rozpravu o tomto bode programu za skončenú. Pán minister, chcete zaujať stanovisko? Nech sa páči, máte slovo.
Mazurek, Milan, poslanec NR SR (2021-11-11):
Ja chcem normálne fungovať, ale takto to proste, nie... (Krátka pauza. Rečník si sňal rúško z tváre. Poslankyňa Jana Bittó Cigániková pristúpila k rečníckemu pultu a dohovára rečníkovi, rečník sa obracia k predsedajúcemu a diskutuje s ním.)
Vaľová, Jana, poslankyňa NR SR (2013-03-15):
Ďakujem veľmi pekne. Pani kolegyňa Jurinová, to isté, čo ste prečítala na výbore, ste prečítala takisto teraz, myslím si, že niekedy si pripravíme jednu vec a prečítame ju dvakrát, ale v poriadku. Myslím, si že pán štátny tajomník vám dostatočne odpovedal, dokonca ste sa bavili a tvrdila ste, že ste nestihla prichystať pozmeňovacie návrhy, že ich prichystáte do pléna, a pán štátny tajomník vám bod po bode odpovedal na výbore, pretože som tam bola. Takže myslím si, že ste to isté predniesla už pre oko diváka a teraz na pána ministra, aby to tak dôveryhodne veľmi vyzeralo, ale všetky odpovede boli zodpovedané. Ale chcela by som povedať jednu vec. Hovoríme o, v tomto zákone hovoríme aj o vysokej nezamestnanosti bežných občanov, ktorí nie sú telesne postihnutí. Ja si myslím, že telesne postihnutí občania to majú určite sťažené, ale zase si povedzme, že ak niekto poberá invalidný dôchodok, tak je to náhrada za to, že nemôže pracovať. Ak my mu ešte budeme platiť asistenta, to znamená, že ak on nie je schopný sa o seba starať, berie náhradu, tak nemôže podať taký pracovný výkon, ako môže podať zdravý človek. Čiže samozrejme, že to musí byť v tomto zákone určite odstupňované a musí to byť a musí byť aj takto pristupované. Pretože mne aj mnoho ľudí napíše a mnoho ľudí mi aj povie, keďže som aj vo výbore pre zamestnanosť: Pani primátorka, pozrite sa, alebo, pani poslankyňa, koľko invalidov nám pracuje a idú pracovať na plný úväzok, veď predsa niekto je invalid, pretože na plný úväzok alebo na čiastočný úväzok nie je schopný túto prácu vykonávať. Čiže aj tu musíme pozerať na to, že čo to je, ak je človek zdravý a ak je človek invalidný. A musíme sa pozerať na to, že či potrebuje ešte asistenta, ktorý ten asistent bude zase u neho na plný úväzok. A jednoducho tu si myslím, že tie rozdiely asi veľmi ťažko vnímate, ale my ich vnímame a samozrejme, že nerušíme ani chránené dielne, nesnažíme sa nepomáhať invalidným ľuďom, ale musíme tieto veci rozlišovať.
Šimečka, Michal, podpredseda NR SR (2023-12-18):
Ďakujem pekne. Pani poslankyňa Nash.
Lukáč, Jozef, poslanec NR SR (2016-10-12):
Ďakujem. V podstate súhlasím s tým, čo povedal môj predrečník, takmer od slova do slova. Ja len by som teda použil ešte jednu takú otázočku, keď sme už pri tých maklérskych spoločnostiach. Na Slovensku je 29 poisťovní, ktoré sa zbavili svojich interných sietí, používajú externé siete. Registrovaných spoločností, ktoré sú pyramídové v podstate, je tisíc. Je to zodpovednosť štátu, lebo im udeľujete licenciu. Je to málo alebo veľa na Slovensku? Ja si myslím, že to je veľmi veľa. A s týmto treba urobiť poriadok. Potom nebudeme riešiť to, čo riešime teraz. Ďakujem.
A. Belousovová, podpredsedníčka NR SR: (2007-11-27):
Do rozpravy sú ešte ústne prihlásení alebo boli prihlásení dvaja rečníci, pán poslanec Mikuš a pán poslanec Galbavý. Pán poslanec Galbavý sa vzdal svojho vystúpenia. Takže, ako posledný z rečníkov prihlásených vystúpi pán poslanec Mikuš. Nech sa páči, máte slovo.
Laššáková, Jana, podpredsedníčka NR SR (2012-06-28):
Pán spravodajca, zaujmite miesto určené pre spravodajcov. Do rozpravy som dostala jednu písomnú prihlášku pána poslanca Mihála, ale v súlade s § 28 zákona o rokovacom poriadku požiadal pán minister financií o slovo. Takže nech sa páči, pán minister. A potom pôjdete, pán poslanec, vy.
Jurinová, Erika, podpredsedníčka NR SR (2012-07-24):
Ďakujem. Chcete reagovať, pán poslanec? (Reakcia z pléna.) Nech sa páči.
Števulová, Zuzana, poslankyňa NR SR (2023-12-13):
Pán Grendel, veľmi pekne vám ďakujem za tento vstup. Naozaj niektorí nám tu v médiách vyčítali vraj istú únavu, ale ja si myslím, že týmto vaším vstupom je jasné, že opozícia na nasledujúce dve a pol hodiny rozhodne žiadnu únavu cítiť nebude a má čo robiť. Som naozaj po tomto vaša absolútna faninka. A teda by som pokračovala ďalej v čítaní tých poplatkov, ktoré sa zvyšujú, tam, kde prestal pán Gröhling a tiež musím teda povedať, že ak by sme namiesto, alebo teda ak by sme popri zvyšovaní týchto poplatkov dnes čítali aj poplatok za manželstvá pre všetkých, asi všetci by tejto vláde tlieskali, ale, žiaľ, toho sa zrejme za tieto štyri roky nedožijeme, takže stále sa tieto poplatky týkajúce sa manželstva a maloletých detí týkajú len všetkých ostatných rodín, len nie tých ľudí, ktorí to naozaj potrebujú. Poďme teda na to. Zmena hanlivého alebo neosobného mena alebo hanlivého priezviska, akože nechápem, že prečo za toto ľudia musia platiť, keď majú hanlivé priezvisko, tak asi by to malo byť zadarmo, ale teda z 3 eur ideme na 4 eurá a teda nárast o 33,3 %. Zmena priezviska maloletých detí z 33 eur na 50, to je teda nárast o 51,5 %. Zmena mena alebo priezviska v ostatných prípadoch zo 100 eur ideme na 140 eur, čiže tam je nárast až o 40 %, keď si teda chcete zmeniť, milí občania a občianky, meno a priezvisko v ostatných prípadoch. Udelenie štátneho občianstva Slovenskej republiky osobe nad 18 rokov, prosím vás, ľudia, ktorí tu dostanú štátne občianstvo, už nebudú platiť 700, čo bolo podľa mňa tiež veľa, ale 1 000 eur, to je nárast o 42,9 %, čiže to lákanie talentov asi bude len pre bohatých, no. A dúfam, že budú pokračovať v kole... (Prerušenie vystúpenia časomerom. Potlesk.)
Kresák, Peter, poslanec NR SR (2018-09-12):
Ďakujem pekne, pán predseda. Vážené dámy a páni, v rámci prvého čítania nevystúpil žiaden pán poslanec a nebol teda predložený ani nijaký pozmeňujúci a doplňujúci návrh. Dajte preto, prosím, pán predseda, hlasovať o tom, že Národná rada prerokuje tento vládny návrh zákona v druhom čítaní.
Kyselica, Lukáš, poslanec NR SR (2022-10-05):
Ďakujem, pán predseda. V rozprave okrem predkladateľa a spravodajcu vystúpil jeden poslanec. Neboli podané žiadne návrhy. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Danko, Andrej, podpredseda NR SR (2024-06-14):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa ešte vyjadriť pán spravodajca? Nie. Prerušujem rokovanie o tomto bode programu a pristúpime k prvému čítaniu o návrhu poslancov Deja, Petrík, Kišša a Luščíkovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Návrh zákona má tlač 336, návrh na jeho pridelenie na prerokovanie výborov je v rozhodnutí č. 336. Dávam slovo poslancovi Dejovi, aby návrh zákona uviedol. (Rokovanie v prvom čítaní o návrhu poslancov Národnej rady Slovenskej republiky Dávida Deja, Simony Petrík, Štefana Kišša a Dariny Luščíkovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 336.)
Hrnčiar, Andrej, podpredseda NR SR (2018-11-28):
Procedurálny návrh, pán poslanec Poliačik.
Z. Horváth, poslanec: (2004-05-27):
Výbory Národnej rady Slovenskej republiky, ktorým bol návrh poslancov pridelený, zaujali k nemu tieto stanoviská: Ústavnoprávny výbor Národnej rady neprerokoval návrh poslancov pre neúčasť predkladateľa, výbor pre pôdohospodárstvo, ako i výbor pre verejnú správu a výbor pre životné prostredie neprijali platné uznesenie, pretože návrh uznesenia nezískal podporu potrebnej nadpolovičnej väčšiny prítomných členov výboru. Gestorský výbor na základe stanovísk výborov k návrhu poslancov, vyjadrených v ich uzneseniach, navrhuje Národnej rade Slovenskej republiky predmetný návrh poslancov neschváliť. Pán predseda, skončil som.
Jurinová, Erika, podpredsedníčka NR SR (2014-06-25):
Ďakujem pekne, pán poslanec. Na vaše vystúpenie nie sú žiadne faktické poznámky a zároveň dávam slovo pani poslankyni Vášáryovej, ktorá je prihlásená do rozpravy. Nech sa páči, máte slovo.
Zs. Simon, minister pôdohospodárstva SR: (2005-03-15):
Cieľom predloženého vládneho návrhu zákona je zosúladiť inšpekčné postupy s postupmi pre úradnú kontrolu krmív v Európskej únii, upraviť oznamovacie riziká z krmív systémom rýchlej výmeny informácií a jeho prepojenie na systém rýchlej výmeny informácií pre potraviny a upraviť podmienky schvaľovania a registrácie krmovinárskych podnikov. Predloženým návrhom zákona sa odstraňujú v porovnaní s Európskou úniou nadštandardné povinnosti výrobných a obchodných subjektov, upravuje sa zodpovednosť krmovinárskych podnikov za bezpečnosť krmív uvádzaných na trh, vedenie evidencie a vysledovateľnosť na všetkých stupňoch výroby spracovania a distribúcie. Účelom zákona je vytvoriť podmienky na zachovanie a zlepšenie úžitkovosti chovaných zvierat, ich zdravia a akosti výrobkov z ich chovu použitím vhodných krmív, ako aj ochranu zdravia ľudí a životného prostredia pred zdravotnou „závadnosťou“ a inými nepriaznivými účinkami používaných krmív. V predloženom vládnom návrhu zákona sa predovšetkým upravuje schvaľovanie a registrácia výrobcov a sprostredkovateľov krmív, vystopovateľnosť krmív, vytvorenie jednotného kontrolného systému v rámci Európskej únie a vytvorenie podmienok na zaistenie bezpečnosti krmív. Vážený pán predsedajúci, vážené pani poslankyne, vážení páni poslanci, vzhľadom na potrebu predmetnej právnej úpravy, na ciele, ktoré si vládny návrh zákona kladie, dovoľujem si vás požiadať o prerokovanie predloženého návrhu zákona a vyjadrenie súhlasu s ním. Ďakujem za pozornosť.
Žiga, Peter, podpredseda NR SR (2024-02-01):
Pani poslankyňa Šrobová.
Puci, Róbert, poslanec NR SR (2015-03-12):
Ďakujem veľmi pekne. Milé kolegyne, kolegovia, vážený pán minister, ja len v krátkosti technické informácie, lebo dostával som otázky aj počas obeda, ako vlastne bude prebiehať dnešné hlasovanie. Takže dnes vystúpilo celkovo deväť pánov poslancov, niektorí opakovane. Bolo podaných niekoľko pozmeňujúcich a procedurálnych návrhov. A o samotnom priebehu a o technike hlasovania vás budem informovať o 17. hod., keď budeme o tomto bode dnešného rokovania hlasovať. Ďakujem pekne.
J. Chrbet, minister životného prostredia SR: (2009-02-12):
- v písm. g) oslobodenie odňatia poľnohospodárskej pôdy pre výstavbu podniku, ktorému bolo vydané rozhodnutie o investícii vo verejnom záujme, - v písm. h) oslobodenie odňatia poľnohospodárskej pôdy pre stavby, o ktorých vo výnimočnom prípade rozhodne vláda Slovenskej republiky. Poľnohospodárska pôda na území Slovenska je podľa kódu zaradená do 9 skupín kvality. Podľa citovaného zákona osobitne chránená je poľnohospodárska pôda zaradená podľa kódu do 1. až 4. skupiny kvality. Pri návrhoch nepoľnohospodárskeho použitia takejto kvalitnej pôdy sa pri jej odňatí predpisujú odvody okrem záberov, ktoré sú podľa § 17a citovaného zákona oslobodené od odvodov. Pokladám za samozrejmé, že ak sa v katastrálnom území nachádza poľnohospodárska pôda s nižšou kvalitou, nebudú investori pre výstavbu priemyselných parkov zaberať pôdy vysoko kvalitné, a to bez ohľadu na to, či je, alebo nie je odňatie pôdy oslobodené od odvodov. Na základe uvedeného, ministerstvo neplánuje zrušenie odvodov. Skončil som.
Kaník, Ľudovít, poslanec NR SR (2014-11-08):
Ďakujem všetkým za poznámky aj tie, ktoré boli osobnými útokmi, lebo, ako Thatcherová hovorila, vždy keď začnú osobné útoky, viem, že oponent nemá argumenty. A tých osobných útokov tu bolo požehnane. Takže začnem postupne. Pán Martvoň, tu nejde o milión, ktorý sa ešte nevyplatil, lebo sa na to prišlo, ale už to tu bolo, že 210 mil. zarobila na slovenskom zdravotníctve firma Medical Group. A to predraženie nájdete v každom jednom prípade. Pán Petrák, ja mám pamäť veľmi dobrú, ale, sorry, vy nemáte dobré znalosti o II. pilieri, pretože II. pilier a firmy v II. pilieri, tie si na svoje zisky ešte budú asi tak 13 rokov musieť počkať, pretože tak je to nastavené, že až vtedy začnú zisky. A po tom, ako ste prestali ničiť ten systém, o čo ste sa skoro 10 rokov pokúšali, tak ľuďom veľmi slušne začal zarábať. A všetci včítane vašich ľudí, ktorí sa tomu venujú, vedia, že inej cesty tu niet a že je tá cesta správna. Pán poslanec Kéry, no, viete, k tomu, aké je to percento nezamestnanosti. No predtým tam bol váš stranícky kolega pán Magvaši a stále tá nezamestnanosť bola niekoľko rokov 18 až 20 %, až musel prísť Kaník urobiť reformy a zrazu začala nezamestnanosť prudko klesať. Takže to je asi takto. A čo sa týka cesty. My sa všetci strašne teším, keď je dobrá cesta, ale vy ich staviate tak, že za tie peniaze na jednu cestu dve cesty by mohli byť alebo dvakrát tak dlhá by cesta mohla byť. A v tom je ten veľký rozdiel. A pri tom istom sa ešte vrátim k Žiline, pánovi Martvoňovi. Ja to veľmi želám. A ja by som urobil to isté, odpustil ten dlh, ale nepodmienil by som tým, že primátor musí byť zo strany SMER. To spravil vás predseda. A to je na odvolanie predsedu vlády, pretože zneužíva svoje politické postavenie.
Baláž, Radovan, poslanec NR SR (2019-06-19):
Pán poslanec Rajtár, námietku dávate?
Z. Horváth, poslanec: (2009-09-09):
Predseda Národnej rady Slovenskej republiky rozhodnutím č. 1200 z 21. augusta 2009 rozhodol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovávanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Cieľom tohto návrhu novely zákona o sociálnom poistení je odstránenie tvrdosti zákona, ktoré prináša jeho aplikačná prax. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku prerokuje predmetný návrh zákona v druhom čítaní. V súlade s § 74 ods. 1 zákona o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie, a to ústavnoprávnemu výboru, výboru pre sociálne veci a bývanie, ako i Výboru Národnej rady Slovenskej republiky pre financie, rozpočet a menu. Za gestorský výbor navrhujem výbor pre sociálne veci a bývanie, pričom odporúčam, aby výbory, ktorým bol návrh zákona pridelený ho prerokovali v termíne do 14. októbra a gestorský do 16. októbra 2009. Pán predsedajúci, ďakujem, skončil som, otvorte, prosím, rozpravu.
Mizík, Stanislav, poslanec NR SR (2019-04-02):
Ďakujem za slovo. Vážené kolegyne a kolegovia, budem stručný. Trend vývoja spoločnosti je charakteristický neúmerným nárastom trestných činov páchaných maloletými osobami, a to osobami zvlášť z asociálneho prostredia. Tento neúmerný rast kriminality ide ruka v ruke s populačným rastom v týchto komunitách. Čím je to podmienené? Nuž chýba výchova priamo v rodinách, ktorá by bola v súlade s morálkou väčšinového obyvateľstva a s bežnými mravmi. Čo je zvlášť opovrhnutia hodné, mnohí rodičia navádzajú alebo ticho tolerujú krádeže, lúpeže, pohlavné zneužívanie konané ich potomkami. Gangy mladistvých prepadávajú starších ľudí, vytrhávajú kabelky, tašky. V drvivej väčšine deti z asociálneho prostredia kopírujú sociálny model správania sa rodičov, najbližšej rodiny či susedov. Žiaľ, v tomto prostredí má najväčší rešpekt mnohonásobne trestaný recidivista či miestny úžerník, ktorý vyciciava úžerou vlastnú komunitu. Platí tu aj také pravidlo, že každé tehotné neplnoleté dievča má konečne vytúžený status ženy. No je otrasné, že je to len 12, 13-ročné dievča. Nie tak dávno, nie je to tak dávno, čo bola v televízii relácia o tehotných dievčatách 12, 13, 14-ročných v Dobšinej. Čo myslíte, kto je v tomto prípade otcom? Nuž vo väčšine isto iste ich vrstovníci, maloleté osoby. A tu vidím paradox. Keď dokáže niekto splodiť potomka v 13. rokoch, nemôže byť trestne zodpovedný? Keď pravidelne dokáže kradnúť, častokrát vysoko sofistikovane, nemôže byť trestne zodpovedný od 12 rokov? Mám také prípady zo svojej vlastnej pedagogickej praxe. Verte mi, učil som desiatky rokov. Mám svoje skúsenosti s takýmito prípadmi. Tento zákon je prepotrebný z dvoch rovín. Prvá rovina – je to ochrana slušných ľudí. Druhá rovina – pacifikácia a prevýchova mladistvých delikventov, ich aspoň čiastočne časovým limitom odstrihnutie od zdeformovaného prostredia. Nerobím si ilúzie. Po návrate sa vrátia do pôvodného prostredia, skĺznu na staré chodníčky mnohí, ale z mojej praxe mám taký poznatok, že 1/3 sa zcivilizovala. Z týchto dvoch rovín kladiem dôraz na prvú rovinu. To je ochrana slušných ľudí. A realizácia návrhu tohto zákona, tejto skutočnosti jednoznačne napomôže. A teraz vám dám príklad, živý príklad, ako prebieha výchova v asociálnej rodine. Nedávno v Dobšinej zavraždil 
22-ročný asociál slušného človeka. Pred tým bol tri a pol roka vo väzení. Viete, v akej rodine vyrastal? Poviem vám to. Nedávno zatkla polícia jeho otca a brata za nebezpečné vyhrážanie. Jeden z tej dvojice, to znamená, bol podľa veku a podľa súdnych trestaní, mohol to byť iba jeho otec. Jeho otec bol dvadsaťkrát súdne trestaný a osemkrát vo výkone trestu. Čiže ten vrah Ondrej mal dobrú výchovu, pokiaľ bol dieťa, no a potom, samozrejme, kopíroval sociálny model, ktorý poznal z vlastnej rodiny. Ďakujem za slovo.
Dzurinda, Mikuláš, minister zahraničných vecí SR (2011-05-20):
Ďakujem veľmi pekne, pán predsedajúci. Panie poslankyne, páni poslanci, tento dokument sa zrodil na základe ústavného zákona, ktorý definuje vzťahy medzi vládou a parlamentom, ale aj na základe uznesení vlád ešte z rokov 2006 a 2007, ktoré reagovali na zriadenú prax. Táto zriadená prax v európskych inštitúciách, v Európskej komisii začala fungovať tak, že Komisia si na každý rok, každý kalendárny rok, stanoví hlavné priority vecné a aj legislatívne. Je, myslím, celkom legitímne, že vlády Slovenskej republiky na to reagovali uzneseniami, ktoré hovoria, že je potrebné na takéto aktivity Európskej komisie reagovať aj naším domácim pohľadom. Stanoviť si naše priority a porovnať ich s tými, ktoré si za svoje stanovila Európska komisia. Zároveň tie, ktoré si za svoje stanovila Európska komisia, rozpracúvajú na základe príslušných uznesení vlády už od roku 2006 jednotlivé rezorty do svojich podmienok. Aby sme vždy vedeli, čo ktorá iniciatíva Komisie vyvolá na Slovensku, aké to bude mať dopady a ako by sme mali reagovať my. Na rozdiel od minulých rokov tentokrát sme sa rozhodli nielen rozpracovať tú mustru alebo štruktúru, ktorú nám ponúka Európska komisia podľa jednotlivých rezortov, čo nachádzajú rezorty na internetovej stránke ministerstva zahraničných vecí odo dňa, kedy sme materiál schválili vo vláde, ale rozhodli sme sa podobne ako Komisia ponúknuť aj náš pohľad priorít na rok 2011. Tých priorít je šesť, ja ich veľmi stručne zhrniem, pretože domnievam sa, že ani materiál nie je veľmi, veľmi rozsiahly, ale skôr prehľadný a čitateľný. - Priorita číslo jedna je riešenie krízy v rámci eurozóny. Vieme veľmi dobre, že dopady finančnej krízy zďaleka nie sú za nami, ale že je potrebné ešte veľké úsilie, aby sme sa s touto novou výzvou vysporiadali. - Druhou je stratégia Európa 2020, Slovensko na to reagovalo prípravou a schválením nášho Národného programu reforiem. - Treťou prioritou je revízia rozpočtu Európskej únie a príprava budúceho viacročného finančného rámca. Viete, že v roku 2013 končí finančná perspektíva rokov 2007 – 2013 od polovice tohoto roku, keď sa ujíma predsedníctva v Európskej únie Poľsko, začne diskusia aj na túto – nepochybne pre všetky členské štáty aj pre Slovensko – vzrušujúcu tému, lebo pôjde o peniaze z Európskych fondov na roky 2014 až 2020. - Štvrtou prioritou je reforma politiky súdržnosti. Kohézia je pre krajiny, ktoré vstupovali do Únie v roku 2004 stále nesmierne dôležitá, aby sme vyrovnávali podmienky životnej úrovne a približovali sa kvalite života tých najvyspelejších európskych krajín. - Predposlednou prioritou sú klimatické zmeny a redukcia skleníkových plynov. Domnievam sa, že tento ekologický aspekt v našich prioritách má tiež svoje náležité miesto. - No a napokon ako prioritu číslo šesť sme si zvolili energetiku aj preto, že potrebujeme zvýšiť úroveň energetickej bezpečnosti, aj preto, že sa toho v danej oblasti vo svete udialo viac, sa domnievam, že aj tejto priorite, to, že sme oblasť energetiky zahrnuli medzi našich šesť kľúčových priorít, domnievam sa, že aj tomu sa porozumieť dá. Pán predsedajúci, to je všetko z mojej strany.
Hambálek, Augustín, poslanec NR SR (2015-11-12):
Ďakujem, pán predseda. V rozprave vystúpili dvaja poslanci: pán poslanec Hraško a pani poslankyňa Mezenská. A keďže nebol podaný žiadny návrh, dajte, prosím, pán predseda, hlasovať o navrhnutom uznesení.
Kollár, Boris, predseda NR SR (2020-04-23):
Chce reagovať pani poslankyňa Zemanová? Nech sa páči.
Pčolinský, Peter, podpredseda NR SR (2023-02-07):
S reakciou pán poslanec Saloň.
Laššáková, Jana, podpredsedníčka NR SR (2015-03-12):
Na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nie. Pán spravodajca? Tiež nie. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 314/2001 Z. z. o ochrane pred požiarmi v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1427. Návrh na jeho pridelenie na prerokovanie výborom je v rozhodnutí č. 1445. Pán minister, opäť vám odovzdávam slovo, aby ste aj tento vládny návrh zákona uviedli, nech sa páči.
Rafaj, Rafael, poslanec NR SR (2011-02-01):
Ďakujem pekne za slovo, pán predsedajúci. Dámy a páni, oceňujem, že pán prezident vrátil návrh zákona o štátnom jazyku, ktorý ste schváli 9. decembra, na opätovné prerokovanie, pretože aj keď jeho kompetencie v rámci pripomienok sú pomerne limitované, ale predsa len je tu možnosť na opätovné detailnejšie posúdenie možných kolízií, ktoré má okrem tých výhrad pána prezidenta, ktoré máme na stole a ktoré si ja osobne osvojujem, aj keď principiálne nemôžem súhlasiť s tými zmenami, ktoré jeho pripomienky už neriešia, pretože došlo k deformácii postavenia. Chcem zdôrazniť – prioritného postavenia štátneho jazyka v spoločnosti. Zároveň chcem v úvode upozorniť hneď, že máme za to, že je tu možný rozpor tejto normy s Ústavou Slovenskej republiky a poslanci za Slovenskú národnú stranu v prípade, že – čo je viac ako pravdepodobné –, že ak opäť schválite túto normu, tak budeme v tejto veci konať. Je predsa zrejmé, že štátny jazyk požíva osobitné postavenie, ale zákon to okrem deklaratívnosti v § 1 ods. 2 obsahovo vôbec nerešpektuje. Navyše filozofia, ktorá sa uplatnila v zákone, vedie v podstate... (Prerušenie vystúpenia predsedajúcim.)
P. Hrušovský, predseda NR SR: (2003-07-10):
(Hlasovanie.) 136 prítomných, 84 za, 13 proti, 38 sa zdržalo, 1 nehlasoval. Konštatujem, že návrh zákona Národná rada Slovenskej republiky schválila. Panie poslankyne, páni poslanci... (Hlasy z pléna.) Pán poslanec Fico.
Pellegrini, Peter, predseda NR SR (2015-10-21):
Ďalšia v rozprave vystúpi pani poslankyňa Šípošová, nech sa páči, máte slovo. Pripraví sa pán predseda klubu KDH Abrhan. (Ruch v sále.)
Žiga, Peter, podpredseda NR SR (2024-01-12):
Ďakujem pekne, pán poslanec. Na vaše vystúpenie evidujem tri faktické poznámky. Ako prvá, pani poslankyňa Mesterová, nech sa páči.
Ďuriš Nicholsonová, Lucia, podpredsedníčka NR SR (2018-10-19):
Ďakujem pekne, pán poslanec. Otváram všeobecnú rozpravu. Písomne sa prihlásil za klub Ľudová strana Naše Slovensko pán poslanec Schlosár, ale o slovo v zmysle rokovacieho poriadku požiadal pán poslanec Beluský ako navrhovateľ. Nech sa páči.
Kavecká, Monika, poslankyňa NR SR (2020-12-02):
Ďakujem veľmi pekne za slovo. Vážený pán predsedajúci, vážené pani kolegyne, vážení páni kolegovia, ako spravodajkyňa výboru pre zdravotníctvo predkladám správu o prerokovaní návrhu rozpočtu Úradu pre dohľad nad zdravotnou starostlivosťou na roky ´21 až ´23 vo výboroch. Predseda Národnej rady Slovenskej republiky rozhodnutím č. 307 z 19. októbra 2020 pridelil návrh rozpočtu úradu na roky ´21 až ´23 výboru pre financie a rozpočet a výboru pre zdravotníctvo, ktorý zároveň určil ako gestorský výbor na prerokovanie v termíne do 20. novembra 2020. Návrh rozpočtu úradu bol predložený v súlade so zákonom č. 581/2004 o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Výbor pre financie a rozpočet uznesením č. 111 z 19. novembra 2020 zobral na vedomie návrh rozpočtu úradu na roky ´21 až ´23, súhlasil s návrhom rozpočtu úradu na rok ´21 a odporučil Národnej rade návrh rozpočtu úradu na rok 2021 schváliť. Výbor pre zdravotníctvo prerokoval návrh rozpočtu úradu na roky 2021 až 2023 dňa 19. novembra 2020. Výbor neprijal uznesenie, nakoľko návrh uznesenia – súhlasiť s návrhom rozpočtu úradu a odporučiť Národnej rade návrh rozpočtu úradu schváliť – nezískal súhlas nadpolovičnej väčšiny prítomných poslancov. Výbor pre zdravotníctvo ako gestorský výbor rokoval dňa 24. novembra 2020. Výbor na základe stanovísk výborov odporúča Národnej rade návrh rozpočtu úradu na roky 2021 až 2023 vziať na vedomie a návrh rozpočtu Úradu pre dohľad nad zdravotnou starostlivosťou na rok 2021 schváliť. Predkladám návrh uznesenia Národnej rady Slovenskej republiky k návrhu rozpočtu Úradu pre dohľad nad zdravotnou starostlivosťou na roky 2021 až 2023 (tlač 315). Uznesenie Národnej rady Slovenskej republiky k návrhu rozpočtu Úradu pre dohľad nad zdravotnou starostlivosťou na roky ´21 až ´23. Národná rada Slovenskej republiky A. berie na vedomie návrh rozpočtu Úradu pre dohľad nad zdravotnou starostlivosťou na roky ´21 až ´23, B. schvaľuje rozpočet Úradu pre dohľad nad zdravotnou starostlivosťou na rok ´21 v štruktúre predpokladaných príjmov a výdavkov: príjmy celkom 61 mil. 521-tisíc, z toho príjmové finančné operácie (zostatok finančných prostriedkov z predchádzajúcich rokov) 37 mil. 534-tisíc, nedaňové príjmy spolu (administratívne poplatky, príjmy z činnosti úradu, úroky) 755-tisíc, transfery zo štátneho rozpočtu 0, transfery zo zdravotných poisťovní 23 mil. 231-tisíc. Výdavky celkom 23 mil. 646-tisíc, celkový prebytok/schodok 37 mil. 874-tisíc a prebytok/schodok ESA 2010 490-tisíc. Ďakujem, skončila som, pán predsedajúci, môžete otvoriť rozpravu.
Zmajkovičová, Renáta, podpredsedníčka NR SR (2014-03-27):
Ďakujem, pán minister. Chcem sa spýtať, pani podpredsedníčka, máte doplňujúcu otázku? Nech sa páči.
B. Bugár, podpredseda NR SR: (2002-04-03):
(Hlasovanie.) 71 poslancov. Takže vyzývam všetkých poslancov a poslankyne, aby sa vrátili do rokovacieho priestoru. Pán poslanec, aspoň raz prečítajte ten rokovací poriadok. Už bude koniec tohto volebného obdobia, v rokovacom poriadku jednoznačne máte, pokiaľ nemáte 76 poslancov, tak návrh vôbec, nieže neprešiel, ale zatiaľ nebolo dostatok poslancov. Bude sa hlasovať vtedy, keď tu bude dosť poslancov. Vyzývam všetkých poslancov a poslankyne, aby sa vrátili do rokovacieho priestoru, bude sa hlasovať.(Hlasy v rokovacej sále.) Nehlasovalo sa, lebo nebolo dosť. To znamená, hlasovanie nie je platné. Ak bude platné hlasovanie, máte pravdu, pán poslanec Cuper, takisto pán poslanec, kto to bol? Hofbauer, sa mi zdá. Nech sa páči, prezentujme sa a hlasujme o tomto návrhu. To znamená, aby sme o odvolaní a voľbe člena Správnej rady Sociálnej poisťovne hlasovali verejne. (Hlasovanie.) Prítomných 77 poslancov, za návrh hlasovalo 74, proti 1, zdržal sa 1, nehlasoval 1. Konštatujem, že o týchto návrhoch budeme hlasovať verejne. Pristúpime k ďalšiemu hlasovaniu a to už podľa návrhu uznesenia Národnej rady, ako ho máte v tlači 1375. Nech sa páči, pán spravodajca. M. Mesiarik, poslanec: Pán predsedajúci, dajte hlasovať o tom, že Národná rada odvoláva podľa § 7 ods. 4 zákona č. 274/1994 Z. z. o Sociálnej poisťovni z funkcie člena Správnej rady Sociálnej poisťovne Jána Tomovčíka.
Hlina, Alojz, poslanec NR SR (2012-07-31):
Ďakujem veľmi pekne. Ja som si dal záväzok, že budem pozorne počúvať a objektivizovať si skutočnosti. Čakal som na vystúpenie pána Kaníka, lebo ho považujem za otca toho druhého piliera. Žiaľ, musím povedať, že som sa nedozvedel nič, čo som už nepočul. Čo mňa skôr zaujíma, ako to bolo v tom filme Pelíšky, že „kde soudruzi z NDR udělali chybu“ a prečo ešte pána Kaníka nepochopili? Viete, buď sme najgeniálnejšia krajina na svete a kolega Kaník by mal dostať Nobelovu cenu za ekonómiu, mier a ešte asi aj za literatúru, a všetky ostatné krajiny sú nezodpovedné. Ale povedzte mi niekto, prečo krajiny v zásade na západ od nás nemajú, alebo v tejto polohe, povinný druhý pilier? V zásade druhý povinný pilier majú krajiny vedľa nás a na východ od nás. A ďalšia dôležitá vec, tie krajiny, ktoré ho majú, myslím si, že maximálne ten príspevok je na úrovni štyroch percent. Prečo u nás bol 9 % alebo ešte stále je?! Už pri inej diskusii som hovoril, že nezdieľam nadšenie a presvedčenie, že sme najgeniálnejší na svete, ani že pán Kaník by mal dostať Nobelovu cenu. A zároveň nechcem byť ani laboratórium, lebo nikdy to nedopadlo v strednej Európe a východnej dobre. Stredná Európa, ak má byť labákom na nejaké sociálne experimenty a Slovensko má byť v čele, táto predstava ma absolútne nenadchýna. Tým, že odvod bude 4 %, len dokážeme to, že si prestaneme o sebe myslieť, že sme najgeniálnejšou krajinou na svete. Nič viac, nič menej. Ďakujem.
V. Veteška, podpredseda NR SR: (2005-06-29):
K. Džupa, poslanec: Ďakujem, pán podpredseda. Zaujímavý list alebo aspoň úryvok z listu prezentoval pán poslanec Paška. Chcem sa spýtať, či je ochotný dať kópiu, pretože z argumentácií, ktoré uviedol, mne sa javia skôr podporné, pretože to, čo tam bolo uvedené, len sa ospravedlním, to sú iba fragmenty, čo prezentoval. To všetko sme v novelách brali do úvahy. Takže moja otázka znie, či je ochotný kópiu tohto prekladu dať k dispozícii. Ďakujem.
Grendel, Gábor, podpredseda NR SR (2022-05-05):
S faktickou poznámkou ešte pán poslanec Radovan Marcinčin.
Fico, Robert, predseda vlády SR (2017-10-12):
Pani poslankyňa, ďakujem pekne za otázku. Toto je pre nás vážny politický problém. Ja si myslím, že ľudia nevnímajú dvojakú kvalitu potravín cez prizmu toho, že niekde je viacej mäsa alebo menej mäsa, ale cez to, že nás dávajú do akejsi druhej kategórie. Uvediem jeden príklad, a to je najnovšie porovnávanie výrobkov, ktoré sme urobili, a išlo o 22 alebo 23 produktov, ktoré sme porovnávali s Rakúskom, a zistili sme, že v polovičke týchto výrobkov je rozdielna kvalita, rozdielny obsah, rozdielna váha, ale, bohužiaľ, buď tá istá cena, alebo dokonca cena vyššia na Slovensku ako v Rakúsku. Uvediem jeden príklad a to je šunka od jednej spoločnosti, ktorá v rovnakom obale s rovnakým názvom je predávaná v Kittsee alebo v Hainburgu, alebo v niektorom z rakúskych miest a rovnako je predávaná aj na Slovensku, zistili sme, že je rozdiel, pokiaľ ide o objem mäsa, 10 % (zaznievanie gongu) a okrem toho je trojnásobne vyšší objem... (Prerušenie vystúpenia predsedajúcim.)
Blahová, Natália, poslankyňa NR SR (2017-04-07):
Je to citácia, neviem, ako jej uniknúť, pretože to je podstatou problému. (Reakcie z pléna.) Nech sa páči, pokúsim sa. (Reakcia z pléna. Prerušenie vystúpenia predsedajúcim.)
Hus, Igor, poslanec NR SR (2021-03-16):
Tak viac-menej ja sa na to pozerám, že ozaj to vyvolalo širokú diskusiu v kultúrnej, ako aj v historickej obci v tom regióne, v ktorom aj ja žijem. Myslím, že odzneli tu niektoré veci, ja si myslím, že ani návrh tých predkladateľov v určitej fáze nebol zlý, ale nebol dobre odkomunikovaný. Čo sa týka tejto veci, ja si dám poradiť, ja som to vyhodnotil takto, každý v určitej dobe raz vystúpime. Do rozpravy som sa prihlásil jediný, mali šancu aj ostatní, takže je to asi tak. Takže ja k tomuto nemám viac čo dodať, tie veci odzneli, svoj názor som povedal a ide sa proste ďalej.
V. Tomanová, ministerka práce, sociálnych vecí a rodiny SR: (2006-10-20):
Pokiaľ ide o výšku tohto príspevku k dôchodku, táto výška bude upravená opatrením s tým, že výška sa bude pohybovať v troch hraniciach, a to 1 500 Sk, 1 750 Sk a 2 000 Sk v závislosti od výšky príjmu. V súvislosti s tým si dovolím pripomenúť, že zákon bol už predmetom rokovania výborov Národnej rady, gestorským výborom bol výbor pre sociálne veci a bývanie a tento odporúčal predmetný návrh zákona schváliť. Schváliť ho odporúča s piatimi dodatkami a s týmito piatimi dodatkami súhlasíme. Z mojej strany všetko. Ďakujem pekne za pozornosť.
Figeľ, Ján, podpredseda NR SR (2015-05-13):
Ďakujem pekne. Vyhlasujem týmto rozpravu za skončenú. Pán navrhovateľ, chcete sa ešte vyjadriť po rozprave. (Reakcia navrhovateľa.) Nech sa páči.
M. Číž, podpredseda NR SR: (2009-02-03):
Pani spravodajkyňa, chcete sa vyjadriť k rozprave? Áno, máte slovo.
Blaha, Ľuboš, podpredseda NR SR (2024-06-12):
Na vaše vystúpenie, pán poslanec, evidujem päť faktických poznámok. Ako prvý sa prihlásil pán poslanec Richard Dubovický.
Pčolinský, Peter, podpredseda NR SR (2023-06-27):
Pán spravodajca, nech sa páči.
Jurinová, Erika, podpredsedníčka NR SR (2015-05-15):
Pán poslanec Čaplovič.
R. Fico, predseda vlády SR: (2010-02-04):
Ešte raz vítam podporu tohto zákona, pretože, ako som uviedol, bez spolupráce opozície a vlády takýto zákon nie je možné prijať. Mrzí ma jedno, že vždy, keď vystúpite, to sa týka väčšiny poslancov za opozíciu, tak urobíte aj taký, by som povedal, subjektívny, osobný pohľad na naše vlastnosti, že kto sme, akí sme, či sme statoční, odvážni, či máme guráž. Pamätám sa na to, ako ste obviňovali podpredsedu vlády a ministra vnútra Kaliňáka, že na to, aby sa chránil, si pozval policajtov a hasičov alebo že pani ministerka Tomanová má viacej guráže a podobne. Pán poslanec, v rokoch, ak si dobre pamätám, 1994 až 2000, som zastupoval Slovensko na Európskom súde pre ľudské práva ako vládny agent. Dúfam, že som povedal presné roky. V roku 2000 som už bol predsedom politickej strany Smer – sociálna demokracia, a keďže aj kancelária išla veľmi dobre a vy ste vtedy boli vedúcim úradu na ministerstve spravodlivosti, tak ste došli k záveru na ministerstve spravodlivosti, že nie je vhodné, aby som túto prácu vykonával ďalej, lebo vraj to bolo také nejaké PR a podobne. Tak teraz dobre počúvajte tú odvahu predstaviteľov Kresťanskodemokratického hnutia. Minister mi podpísal za súčinnosti pána vedúceho úradu odvolací dekrét. Po tichu prišli k mojej kancelárii a vopchali mi ho pod dvere. Ani ma nezavolali na pohovor, ani nemali tú odvahu mi povedať – viete čo, nemôžete to robiť, lebo je to agenda, ktorá vám politicky pomáha. „Odvážny s plnom gurážou“ potichu po špičkách niekto prišiel, počujúc, že v kancelárii niekto je, tak nám hodili obálku pod dvere a takýmto spôsobom som bol odvolaný. (Hlasy z pléna a potlesk.) A chcem ešte povedať aj druhú vec. Pán Mikloš, tak nám teda porozprávajte, ako je to teda s tými vrtuľníkmi na Aljaške, ako sa tam lyžuje, koľko to stojí, keď tam tak prídete. Ste uviedli vo svojom majetkovom priznaní, že máte hypotekárny úver a 300 tis. Sk, veď len tá cesta na tú Aljašku vás musela stáť pol milióna korún, prosím vás, netvárte sa. (Potlesk.) Netvárte sa. Ďakujem pekne.
J. Izák, minister životného prostredia SR: (2006-10-24):
Správa o lesnom hospodárstve Slovenskej republiky za rok 2006 bola vypracovaná na základe analýz, údajov a štátnych a rezortných štatistických výkazov, ďalej, údajov účtovného a finančného výkazníctva a výsledkov permanentnej inventarizácie lesov, píl na Slovensku za rok 2005, ktoré pre potreby Ministerstva pôdohospodárstva Slovenskej republiky zabezpečuje Národné lesnícke centrum vo Zvolene. V kontexte s vývojom makroekonomickej situácie v národnom hospodárstve Slovenskej republiky správa podáva informáciu o medziročnom vývoji hlavných ukazovateľov lesného hospodárstva za roky 2003, 2004 a 2005 s predpokladom vývoja rozhodujúcich hospodárskych a ekonomických ukazovateľov v roku 2006 s výhľadom na rok 2007. Zelená správa je rozdelená na 13 hlavných kapitol, ktoré sa venujú postaveniu lesného hospodárstva v rámci ekonomiky Slovenskej republiky, organizačnému a inštitucionálnemu usporiadaniu, produkčným činiteľom, faktorom ovplyvňujúcim lesy, hospodáreniu, obchodovaniu a ekonomike lesného hospodárstva, trvalo udržateľnému rozvoju a ďalším dôležitým oblastiam lesného hospodárstva. Správa má analytický a hodnotiaci charakter a nemá finančný ekonomický a environmentálny vplyv, vplyv na zamestnanosť ani podnikateľské prostredie. Zelenú správu 2006 schválila vláda 6. septembra 2006 uznesením č. 738/2006. Ďakujem za pozornosť.
Lajčák, Miroslav, minister zahraničných vecí a európskych záležitostí SR (2019-10-17):
Vnímam to jednoznačne ako dobrú správu. Viem, som informovaný, že práve pred chvíľou bola v Bruseli ohlásené dosiahnutie dohody. My stále hovoríme, že najhoršie zo všetkých riešení by bol brexit bez dohody. Samozrejme, tá dohoda, ako bola doho..., ako je vyrokovaná, neprekračuje žiadne červené čiary, to znamená, neohrozuje integritu vnútorného trhu Európskej únie. Samozrejme, ešte musí prejsť schválením v britskom parlamente, čo podľa najnovších čísiel vyzerá byť pomerne napäto. Premiér Johnson potrebuje 320 hlasov a podľa tých informácií, ktoré prichádzajú, má v tejto chvíli 321, ak nikto nezlyhá. A posledný termín na to, aby britská strana dohodu schválila a nemusela žiadať o predĺženie termínu brexitu, je táto sobota 19. októbra. Čiže máme dva dni na to, aby sme vedeli, či britská strana s touto dohodou súhlasí. Líder opozície Jeremy Corbyn už túto dohodu odmietol, pretože podľa jeho názoru vytvára hranicu medzi Severným Írskom a zvyškom Veľkej Británie v Írskom mori. Takže prajme si, aby dohoda bola schválená. Sme presvedčení, že v tejto chvíli je to najlepšie možné riešenie.
Laššáková, Jana, poslankyňa NR SR (2016-11-25):
Ja len veľmi stručne. O tomto návrhu zákona budeme hlasovať v utorok s tým, že je 57 pozmeňujúcich návrhov z gestorského výboru, bod 46 som vyňala na osobitné hlasovanie a pozmeňujúce návrhy som podala ja a pán poslanec Pčolinský. Ďakujem pekne. Prajem vám aj ja pekný víkend.
Pčolinský, Peter, poslanec NR SR (2021-05-12):
Ďakujem pekne. Keď bola oznámená táto legislatívna iniciatíva, my sme mali v koaličnej rade debatu práve k tomu, že ako s tým naložíme, keďže vy viete, že rodinná politika, viete, že tieto sociálne veci sú pre nás nesmierne dôležité, tak my sme žiadali, aby vláda prišla s nejakým vlastným návrhom. Vláda so žiadnym návrhom neprišla. Ja osobne budem hlasovať za tento návrh zákona. Ďakujem pekne. (Potlesk.)
B. Bugár, podpredseda NR SR: (2004-12-01):
Pán poslanec Bódy ako prvý, nech sa páči, pripraví sa pán poslanec Horváth. Nech sa páči, máte slovo. Prosím vás, zapnite mikrofón pánovi poslancovi Bódymu. P. Bódy, poslanec: Ďakujem za slovo, pán predsedajúci. Vážené kolegyne, kolegovia, rád by som predložil pozmeňujúci návrh k tlači 887 veľmi jednoduchým spôsobom. Za čl. II sa vkladá nový čl. III, ktorý znie: „Zákon č. 195/1998 Z. z. o sociálnej pomoci v znení ďalších súvisiacich zákonov sa mení a dopĺňa takto: „V prílohe č. 12 sa v nadpise vypúšťajú slová „v dôsledku ťažkých porúch mobility“ a časť I sa dopĺňa písmenami d) a e), ktoré znejú: „d) úplná slepota oboch očí, e) praktická slepota oboch očí“.“.“ Odôvodnenie je nasledovné. Zákonom č. 45/2004 Z. z., ktorým bol zmenený zákon č. 195/1998 Z. z. bola do zákona o sociálnej pomoci vložená príloha č. 12, ktorou sa ustanovuje okruh osôb, ktoré majú nárok na kompenzáciu zvýšených výdavkov súvisiacich s opotrebovaním šatstva, bielizne, obuvi a bytového zariadenia. Kompenzácia z tohto dôvodu sa poskytuje len osobám s poruchou mobility, čo nevidiaci a prakticky nevidiaci občania, u ktorých v dôsledku nedostatočnej zrakovej kontroly pri pohybe taktiež dochádza k nadmernému opotrebovaniu obuvi a poškodzovaniu šatstva, považujú za prípad nerovnakého zaobchádzania. Poberanie peňažného príspevku by sa týkalo približne 4 000 osôb, čo pri súčasnej výške tohto peňažného príspevku predstavuje náklady vo výške 24 mil. Sk. Táto suma však, vzhľadom na to, že som bol spravodajcom rozpočtu ministerstva práce, sociálnych vecí a rodiny, nenavýši rozpočet tejto kapitoly v časti kompenzácií dôsledkov ťažkého zdravotného postihnutia, pretože v tejto kapitole je vyčlenená suma 5,713 mld. korún a priemerný ročný nárast občanov so zdravotným postihnutím je v takej norme, že je tam ešte priestor na podporu tohto pozmeňujúceho návrhu. Prosím, vážené panie poslankyne, vážení páni poslanci, aby ste podporili svojím hlasom tento pozmeňujúci návrh. Ďakujem za slovo.
Laššáková, Jana, podpredsedníčka NR SR (2015-11-27):
Prezentujme sa a hlasujeme. (Hlasovanie.) Prítomných 127 poslancov, za návrh bolo 38, proti 67, zdržalo sa 21 poslancov, 1 poslanec nehlasoval. Konštatujem, že Národná rada sa uzniesla, že nepostúpila tento návrh zákona do druhého čítania. Ďalej prosím povereného člena výboru pre hospodárske záležitosti poslanca Jozefa Mikuša, aby uviedol hlasovanie v prvom čítaní o návrhu poslancov Abrhana, Radošovského na vydanie zákona, ktorým sa mení a dopĺňa č. 147/2001 Z. z. o reklame (tlač 1800), bod 89 schváleného programu. Nech sa páči, pán poslanec. (Hlasovanie o návrhu poslancov Národnej rady Slovenskej republiky Pavla Abrhana a Mariána Radošovského na vydanie zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov , tlač 1800.)